Царква Покрыва Багародзіцы (Віцебск)

**Царква Покрыва Багародзіцы ** (з 1941 году — **Казанскай Божай Маці**) — помнік архітэктуры XVIII стагодзьдзя ў Віцебску. Знаходзіцца на правым беразе Дзьвіны, на Маркаўшчыне. Пры пабудове была ў юрысдыкцыі Канстантынопальскага патрыярхату, цяпер — у валоданьні Маскоўскага патрыярхату. Твор архітэктуры клясыцызму і барока. Аб’ект Дзяржаўнага сьпісу гістарычна-культурных каштоўнасьцяў Беларусі.

Пакроўская царква ўваходзіць у склад комплексу Траецкага Маркава манастыра. У ёй захоўваецца цудоўны абрац Маці Божай Казанскай, падараваны ў 1656 годзе патрыярхам маскоўскім Ніканам ігумену Калісту Рытарыйскаму.

## Гісторыя
### Вялікае Княства Літоўскае
Першую драўляную царкву Покрыва Багародзіцы пры Маркавым манастыры збудавалі ў сярэдзіне XVII ст. Імаверна, яна згарэла ў 1690 годзе.

Мураваную царкву збудавалі ў 1760 годзе. Таксама існуюць зьвесткі пра 1775 і 1780 гады пабудовы.

### Пад уладай Расейскай імпэрыі
Па першым падзеле Рэчы Паспалітай (1772 год), калі Віцебск апынуўся ў складзе Расейскай імпэрыі, царква канчаткова перайшла ў валоданьне Ўрадавага сыноду Расейскай імпэрыі (Маскоўскай царквы). У 1840-я гады ў царкве праводзіўся рамонт. У 1847 годзе з заходняга боку да царквы прыбудавалі цёплы прыдзел у імя Мітрафана Варонескага.

### Найноўшы час
У 1920-я гады савецкія ўлады зачынілі царкву. У 1932 годзе завяршэньне помніка зруйнавалі, будынак прыстасавалі пад дзіцячы сад фабрыкі «Дзьвіна».

У Другую сусьветную вайну пад акупацыяй Трэцяга Райху царкву адкрылі і пераасьвяцілі ў імя Маці Божай Казанскай. Па вайне за савецкім часам заставалася адзінай дзейнай царквой у Віцебску.

## Архітэктура
Помнік архітэктуры клясыцызму з рысамі барока. Гэта 3-нэфавая крыжова-купальная базыліка. Да асноўнага аб’ёма з 3 разьвітымі апсыдамі далучаецца разьвіты прытвор. Сьцены праразаюцца высокімі паўцыркульнымі аконнымі праёмамі і падзяляюцца пілястрамі. Бакавыя часткі царквы і прытвора маюць трыкутныя франтоны з паўцыркульнымі праёмамі. На цэнтральнай апсыдзе разьмяшчаецца ляпная дэкаратыўная рама штучнага акна.

Галоўны прастол асьвяцілі ў імя Казанскай іконы Божай Маці, а бакавы прыдзел — у імя Сергія Раданескага.

## Галерэя
### Гістарычная графіка

Viciebsk, Markaŭščyna. Віцебск, Маркаўшчына (D. Strukov, 1864-67).jpg|Д. Струкаў, 1864—1867 гг.
Viciebsk, Dźvina-Markaŭščyna. Віцебск, Дзьвіна-Маркаўшчына (1865).jpg|1865 г.
Viciebsk, Dźvińa-Markaŭščyna. Віцебск, Дзьвіна-Маркаўшчына (1890).jpg|1890 г.
Troitsky Markov.jpg|да 1900 г.


### Гістарычныя здымкі

Viciebsk, Markaŭščyna. Віцебск, Маркаўшчына (1908).jpg|1908 г.
Viciebsk, Dźvina-Markaŭščyna. Віцебск, Дзьвіна-Маркаўшчына (1909).jpg|1909 г.
Viciebsk, Dźvińa-Markaŭščyna. Віцебск, Дзьвіна-Маркаўшчына (1910).jpg|1910 г.
Viciebsk, Markaŭščyna-Pakroŭskaja. Віцебск, Маркаўшчына-Пакроўская (1911) (2).jpg|1911 г.

Viciebsk, Markaŭščyna, Pakroŭskaja. Віцебск, Маркаўшчына, Пакроўская (1911) (3).jpg|1911 г.
Viciebsk, Markaŭščyna, Pakroŭskaja. Віцебск, Маркаўшчына, Пакроўская (1911) (4).jpg|1911 г.
Viciebsk, Dźvińa-Markaŭščyna. Віцебск, Дзьвіна-Маркаўшчына (1912) (3).jpg|1912 г.
Viciebsk, Markaŭščyna, Pakroŭskaja. Віцебск, Маркаўшчына, Пакроўская (1931).jpg|1931 г.


## Заўвагі

## Крыніцы

## Літаратура
* 
* 

## Вонкавыя спасылкі

* 

Віцебск
Катэгорыя:Збудаваньні Віцебску